Runaway hija l-isem tal-kanzunetta ġdida li Owen Leuellen għadu kif nieda. Din hija t-tielet kanzunetta mill-album Dreams li mistenni joħroġ fil-15 ta' Lulju. "Ninsab eċitat ħafna dwar din is-single u ġenwinament nemmen li għandha l-ingredjenti biex tkun kanzunetta għas-sajf. Naturalment, nistenna bil-ħerqa li l-album kollu jinħareġ fi ftit jiem wara stennija tant twila. L-album ilu lest mhux ħażin u nħoss li issa wasal iż-żmien li jinħareġ għall-pubbliku," ikkummenta Leuellen. Il-vidjow mużikali ta' Runaway għandu direzzjoni ta' Steven Levi b'mużika bi produzzjoni ta' Matteo Depares, b'editing minn Howard Keith Debono għal Jagged Edge. Is-single l-ġdida se tkun fuq Spotify fil-11 ta' Lulju, filwaqt li l-album se joħroġ fil-15 ta' Lulju. Ritratt: mill-filmat tal-vidjow Runawayo